Segasin ühes kausis kõik kuivad ained. Sulatasin ja jahutasin või. Hakkisin šokolaadi. Kloppisin teises kausis muna ja munavalge vispliga lahti, lisasin sulatatud või, saumikseriga püreestatud banaanid, hapukoore, vanilje. Valasin saadud segu kuivainesegule ja segasin õrnalt läbi. Tainast ei tohi üle segada! Enne kui jahu oli täielikult segunenud, lisasin hakitud šokolaadi ja lõpetasin segamise kohe, kui viimane kuiv jahulaik segunes. Valasin taina võiga määritud  vormi (kasutasin ovaalset 18 cm klaasvormi, aga sobib ka kuni 23 cm vorm) ja küpsetasin 180-kraadises ahjus veidi üle 40 minuti. Kooki ei maksa üle küpsetada. Kui on näha, et see on pealt küps ja näpuga katsudes kergelt vetruv, tasub kook välja võtta, mitte üleliia pruuniks küpsetada. Maitseb hästi nii leigelt kui jahtunult. Seisab pehme mitu päeva.